# Vedlegg 2: Valgreglement for valg i FFO

### A) FFO nasjonalt

1. Valgkomitéen legger frem forslag til kandidater, mens møteleder/dirigent leder

valgene

1. Valgkomitéen avgir innstilling på kandidater til verv i FFO. Inn­stillingen skal

sendes medlemsorganisasjonene minst tre - 3 - uker før valgene skal avholdes.

Innstillingen skal være skriftlig og begrunnet.

1. Foreligger det ikke forslag om mer enn én kandidat til et verv, kan møtet enstemmig vedta valg ved akklama­sjon. Krever én delegat skriftlig valg, skal dette gjennomføres.
2. Kandidater velges i rekkefølge etter oppnådd stemmetall.
3. Kandidater regnes som valgt dersom de har fått mer enn halvparten av de avgitte stemmene.
4. Dersom ingen kandidater får mer enn halvparten av de avgitte stemmer, skal det avholdes nytt valg. Kandidaten med laveste stemmetall skal da strykes, og omvalg holdes blant de kandidater som gjenstår. Dette gjentas inntil alle verv er besatt. Om det ved omvalg blir likt stemmetall mellom to kandidater, skal det trekkes lodd mellom disse.
5. Leder velges ved særskilt valg.
6. 1. og 2. nestleder velges ved særskilt valg etter valg av leder.
7. Ved valg av medlemmer til FFOs hovedstyret skal det oppføres ni (9) navn på stemmeseddelen.
8. Leder av valgkomitéen velges ved særskilt valg.
9. Valg av fire medlemmer til valgkomiteen skjer i rekkefølge etter stemmetall.
10. Kumulering, dvs. oppføring av kandidaters navn flere ganger, godtas ikke og medfører forkastning av stemmen.
11. Oppføres andre navn enn de foreslåtte kandidaters, er stemmen ugyldig og skal forkastes. Blanke stemmer regnes som avgitte stemmer.

### B) FFO i fylker og kommuner

1. Valgkomitéen legger frem forslag til kandidater, mens møteleder/dirigent leder

valgene.

1. Valgkomitéen avgir innstilling på kandidater til verv i FFO. Inn­stillingen skal sendes medlemsorganisasjonene minst - 2 – uker før årsmøtet i fylkes- og kommune-FFO. Innstillingen skal være skriftlig og begrunnet.
2. Foreligger det ikke forslag om mer enn én kandidat til et verv, kan møtet enstemmig vedta valg ved akklama­sjon. Krever én delegat skriftlig valg, skal dette gjennomføres.
3. Kandidater velges i rekkefølge etter oppnådd stemmetall.
4. Kandidater regnes som valgt dersom de har fått mer enn halvparten av de avgitte stemmene.
5. Dersom ingen kandidater får mer enn halvparten av de avgitte stemmer, skal det avholdes nytt valg. Kandidaten med laveste stemmetall skal da strykes, og omvalg holdes blant de kandidater som gjenstår. Dette gjentas inntil alle verv er besatt. Om det ved omvalg blir likt stemmetall mellom to kandidater, skal det trekkes lodd mellom disse.
6. Leder velges ved særskilt valg.
7. Nestleder velges ved særskilt valg etter valg av leder.
8. Ved valg av medlemmer til styret for fylkes- og kommune-FFO skal det oppføres på stemmeseddelen det antall styremedlemmer som i hvert tilfelle skal velges.
9. Leder av valgkomitéen velges ved særskilt valg.
10. Valg av medlem for 2 år foretas ved særskilt valg. Valg av medlem og 1- ett - varamedlem til valgkomiteen skjer i rekkefølge etter stemmetall.
11. Kumulering, dvs. oppføring av kandidaters navn flere ganger, godtas ikke og medfører forkastning av stemmen.
12. Oppføres andre navn enn de foreslåtte kandidaters, er stemmen ugyldig og skal forkastes. Blanke stemmer regnes som avgitte stemmer.